als_Latn dik_Latn sag_Latn
Kryeministri Edi Rama i bën apel Partisë Demokratike të kthehet në Kuvend për Vettingun, e më le të vijojë protestën dhe bojkotin e Kuvendit, duke e vlerësuar protestën si një të drejtë të opozitës.
Prokurorët dhe gjyqtarët janë vënë sërish në sulmin e kryeministrit Edi Rama, i cili i ka quajtur kriminelë dhe të korruptuar. Për të, reformë në drejtësi është një “yll polar” në rrugën e qeverisë për të bërë shtet.
“Një mollë e kalbur, kalb gjithë arkën” thotë populli dhe ju siguroj që në sistemin tone ka padiskutim personalitete, kapacitete por të gjitha këto janë krejtësisht të pafuqishme dhe të asfiksuara për shkak se pushtetin në sistemin e drejtësisë e kanë kriminelët me plot gojën se s’kam si ta quaj ndryshe një gjykatës apo prokuror që vepron në emër të Kushtetutës për të mbrojtur kriminelët…Në momentin që ne po flasim është duke u bërë një krim në një gjykatë, një padrejtësi ndaj atyre që kërkojnë drejtësi dhe një favor…Sot që flasim, nuk garanton askush që një vrasës është duke dalë nga salla e gjyqit i lirë? Një përdhunues është duke marrë duartrokitjet e njerëzve që shkojnë ta nxjerrin nga salla?”, tha Rama gjatë një leksioni të hapur me studentë të Universitetit “Aleksandër Xhuvani” në Elbasan.
Rama komentoi edhe protestën e opozitës duke mohuar se ajo ngjan atë në Rumani apo me protestën e socialistëve kur ishin në opozitë.
“Absurdi është se në Rumani populli doli në shesh se qeveria mori një vendim për të penguar zbatimin e mëtejshëm të reformës në drejtësi. Këtu qeveria i përgjigjet dhe udhëheq aspiratën e popullit për reformën në drejtësi. Është njësoj si të dalësh në shesh e të thuash, popull çoju e më merr mua se gjithçka po më gjen. Kemi qenë dhe ne në opozitë, kemi bërë dhe ne protesta, por ne kemi protestuar për të pasur mundësi për t’u ulur në tavolinë, nuk jemi çuar nga tavolina e të ikim me vrap e të protestojmë ndërkohë që në tavolinë është çështja që na intereson. Për të mos folur për zgjedhjet, përpjekja për të ndërtuar një alibi për rezultatin etj”, tha Rama.
Kryeministri tha se është e drejtë e opozitës të protestojë apo të bojkotojë parlamentin, por më parë duhet të miratojnë Vettingun.
“Nëse nuk e lejojmë ngritjen e sistemit të Vettingut, ne nuk e fillojmë pastrimin e pallatit të drejtësisë nga mbetjet e rrezikshme do të thotë se po bëhesh mburojë e të korruptuarve, që gjykatësit e prokurorëve mbrojnë. Por ne na intereson të ndërtojmë 1 orë e më parë sistemin e Vettingut dhe opozita të heqë çdo hije nga vetja, të votojë ngritjen e Vettingut dhe pastaj në dashtë të ikë nga parlamentit, të protestojë . Nëse opozita nuk vjen, Vettingu bllokohet”, – u shpreh kreu i qeverisë.
Në hyrje ai u prit nga një grup që me parulla në duar i kërkuan dorëheqjen.
als_Latn als_Latn als_Latn als_Latn als_Latn als_Latn als_Latn als_Latn